દેશના વડાપ્રધાન નરેન્દ્ર મોદીની મજાક ઉડાવતા એક ટ્વિટ પર રિપ્લાય કરીને ભાજપના નેતા અને સાંસદ પરેશ રાવલ ખરાબ રીતે ફસાઇ ગયા. ઉલ્લેખનીય છે કે પરેશ રાવલે કોંગ્રેસના મજાક પછી ટ્વિટ કર્યું હતું કે અમારો ચા-વાળો તમારા બાર-વાળા કરતા સારો છે. આ ટ્વિટ પછી પરેશ રાવલ સોશ્યલ મીડિયા પર મોટા પ્રમાણમાં ટ્રોલ થયા હતા. લોકોએ તેમને પણ પીએમની મજાક ઉડાવી તેમ કહ્યું હતું. આ મામલે વિવાદ વધતા પરેશ રાવલે આ ટ્વિટને ડિલિટ કરી માફી માંગી છે. સોશ્યલ મીડિયા પર મંગળવારે યુવા કોંગ્રેસના એક મેગેઝિન યુવા દેશે પીએમ નરેન્દ્ર મોદીની મજાક ઉડાવતો એક ફોટો ટ્વિટ કર્યો હતો. ફોટામાં વડાપ્રધાન નરેન્દ્ર મોદી, અમેરિકી રાષ્ટ્રપતિ ડોનાલ્ડ ટ્રંપ અને બ્રિટિશ પીએમ થેરેસા વાત કરતા નજરે પડી રહ્યા છે.